CELEX: 32015R1114
Language: mt
Date: 2015-07-09 00:00:00
Title: Regolament ta' Implimentazzjoni tal-Kummissjoni (UE) 2015/1114 tad-9 ta' Lulju 2015 dwar l-awtorizzazzjoni tal-L-valina prodotta mill-Escherichia coli bħala addittiv tal-għalf għall-ispeċijiet kollha tal-annimali u li jemenda r-Regolament (KE) Nru 403/2009 u r-Regolamenti ta' Implimentazzjoni (UE) Nru 848/2014 u (UE) Nru 1236/2014 (Test b'rilevanza għaż-ŻEE)

10.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 182/18
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1114
   tad-9 ta' Lulju 2015
   dwar l-awtorizzazzjoni tal-L-valina prodotta mill-Escherichia coli bħala addittiv tal-għalf għall-ispeċijiet kollha tal-annimali u li jemenda r-Regolament (KE) Nru 403/2009 u r-Regolamenti ta' Implimentazzjoni (UE) Nru 848/2014 u (UE) Nru 1236/2014
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf tal-annimali (1), u b'mod partikolari l-Artikolu 9(2) u l-Artikolu 13(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
            
         
               (2)
            
            
               B'konformità mal-Artikolu 7 tar-Regolament (KE) Nru 1831/2003, tressqu żewġ applikazzjonijiet għall-awtorizzazzjoni tal-L-valina. Dawn l-applikazzjonijiet kienu akkumpanjati bid-dettalji u bid-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjonijiet jikkonċernaw l-awtorizzazzjoni tal-L-valina prodotta minn Escherichia coli NITE SD 00066 u tal-L-valina prodotta minn Escherichia coli NITE BP-01755 bħala addittiv tal-għalf għall-ispeċijiet kollha tal-annimali, biex jiġu kklassifikati fil-kategorija tal-addittivi “addittivi nutrittivi”.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”) fl-opinjoni tagħha tad-9 ta' Diċembru 2014 (2) u tad-29 ta' April 2015 (3) ikkonkludiet li, skont il-kundizzjonijiet tal-użu proposti, l-L-valina prodotta mill-Escherichia coli NITE SD 00066 u mill-Escherichia coli NITE BP-01755 m'għandhiex effett negattiv fuq is-saħħa tal-annimali, is-saħħa tal-bniedem jew l-ambjent, u li titqies bħala sors effikaċi tal-aċidu amminiku L-valina essenzjali għall-għalf tal-annimali. L-Awtorità mhijiex tal-fehma li jinħtieġu rekwiżiti speċifiċi għall-monitoraġġ wara l-kummerċjalizzazzjoni. L-Awtorità vverifikat ukoll ir-rapport dwar il-metodu ta' analiżi tal-addittiv tal-għalf fl-għalf, li tressaq mil-Laboratorju ta' Referenza mwaqqaf permezz tar-Regolament (KE) Nru 1831/2003.
            
         
               (5)
            
            
               Il-valutazzjoni ta' dik is-sustanza turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' din is-sustanza għandu jiġi awtorizzat kif speċifikat fl-Anness ta' dan ir-Regolament.
            
         
               (6)
            
            
               Ir-Regolament tal-Kummissjoni (KE) Nru 403/2009 (4) u r-Regolamenti ta' Implimentazzjoni tal-Kummissjoni (UE) Nru 848/2014 (5) u (UE) Nru 1236/2014 (6) awtorizzaw l-L-valina bħala addittiv tal-għalf nutrizzjonali. Sabiex jiġi ċċarat li dawn l-addittivi għandhom l-istess purità u ma fihomx fdalijiet tal-mikroorganiżmi li jipproduċuhom, in-numru tal-identifikazzjoni tagħhom għandu jiġi armonizzat, anki jekk dawn ikunu maħduma minn mikroorganiżmi differenti.
            
         
               (7)
            
            
               B'konsegwenza ta' dan, ir-rekwiżit li l-L-valina tkun tikkettata fil-materjali tal-għalf u fl-għalf kompost flimkien man-numru ta' identifikazzjoni, huwa skadut.
            
         
               (8)
            
            
               Għalhekk, ir-Regolament (KE) Nru 403/2009 u r-Regolamenti ta' Implimentazzjoni (UE) Nru 848/2014 u (UE) Nru 1236/2014 għandhom jiġu emendati skont dan.
            
         
               (9)
            
            
               Billi mhijiex meħtieġa minnufih l-applikazzjoni ta' tibdiliet fil-kundizzjonijiet tal-awtorizzazzjoni minħabba raġunijiet ta' sikurezza, jixraq li jingħata perjodu tranżitorju biex il-partijiet interessati jħejju ruħhom biex jissodisfaw ir-rekwiżiti l-ġodda li jirriżultaw mill-awtorizzazzjoni.
            
         
               (10)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Awtorizzazzjoni
   Is-sustanza speċifikata fl-Anness, li tinsab fil-kategorija tal-addittivi “addittivi nutrizzjonali” u fil-grupp funzjonali “aċidi amminiċi, l-imluħ u l-analogi tagħhom”, hija awtorizzata bħala addittiv fin-nutrizzjoni tal-annimali soġġetta għall-kundizzjonijiet stipulati f'dak l-Anness.
   Artikolu 2
   Emendi għar-Regolament (KE) Nru 403/2009
   L-Anness tar-Regolament (KE) Nru 403/2009 huwa emendat kif ġej:
   
               1.
            
            
               Fl-ewwel kolonna, il-kliem “3c3.7.1” huwa sostitwit bit-test “3c370”.
            
         
               2.
            
            
               Fid-disa' kolonna, it-tieni paragrafu huwa mħassar.
            
         Artikolu 3
   Emendi għar-Regolament ta' Implimentazzjoni (UE) Nru 848/2014
   Fid-disa' kolonna tal-Anness tar-Regolament ta' Implimentazzjoni (KE) Nru 848/2014, it-tieni paragrafu huwa mħassar.
   Artikolu 4
   Emendi għar-Regolament ta' Implimentazzjoni (UE) Nru 1236/2014
   L-Anness tar-Regolament ta' Implimentazzjoni (UE) Nru 1236/2014 huwa emendat kif ġej:
   
               1.
            
            
               Fl-ewwel kolonna, il-kliem “3c369” huwa sostitwit bit-test “3c370”.
            
         
               2.
            
            
               Fid-disa' kolonna, it-tielet paragrafu huwa mħassar.
            
         Artikolu 5
   Miżuri tranżizzjonali
   1.   L-L-valina awtorizzata skont ir-Regolament (UE) Nru 403/2009 u ir-Regolament ta' Implimentazzjoni (UE) Nru 848/2014 u (UE) Nru 1236/2014 u t-taħlitiet lesti minn qabel li fihom hemm dawn is-sustanzi, li huma prodotti u ttikkettati qabel it-30 ta' Jannar 2016 f'konformità mar-regoli applikabbli qabel it-30 ta' Lulju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   2.   Il-materjali tal-għalf u l-għalf kompost li jkun fihom is-sustanza speċifikata fil-paragrafu 1, li huma prodotti u tikkettati qabel it-30 ta' Lulju 2016 skont ir-regoli applikabbli qabel it-30 ta' Lulju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti. F'dak li għandu x'jaqsam mal-għalf għall-annimali li ma jipproduċux ikel, il-perjodu taż-żmien għall-produzzjoni u t-tikkettar imsemmi fl-ewwel sentenza għandu jintemm fit-30 ta' Lulju 2017.
   Artikolu 6
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Lulju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  EFSA Journal 2015; 13(1):3965.
   
      (3)  EFSA Journal 2015; 13(5):4110.
   
      (4)  Ir-Regolament tal-Kummissjoni (KE) Nru 403/2009 tal-14 ta' Mejju 2009 dwar l-awtorizzazzjoni ta' preparazzjoni tal-L-valina bħala addittiv fl-għalf (ĠU L 120, 15.5.2009, p. 3).
   
      (5)  Ir-Regolament ta' Implimentazzjoni tal-Kummissjoni (UE) Nru 848/2014 tal-4 ta' Awwissu 2014 dwar l-awtorizzazzjoni tal-L-valina prodotta mill-Corynebacterium glutamicum bħala addittiv tal-għalf għall-ispeċi kollha tal-annimali u li jemenda r-Regolament (KE) Nru 403/2009 rigward it-tikkettar tal-addittiv tal-għalf L-valina (ĠU L 232, 5.8.2014, p. 13).
   
      (6)  Ir-Regolament ta' Implimentazzjoni tal-Kummissjoni (UE) Nru 1236/2014 tat-18 ta' Novembru 2014 li jikkonċerna l-awtorizzazzjoni tal-L-valina prodotta mill-Corynebacterium glutamicum (DSM 25202) bħala addittiv fl-għalf għall-ispeċijiet kollha tal-annimali (ĠU L 332, 19.11.2014, p. 26).
   
      ANNESS
      
                  Numru ta' identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta' awtorizzazzjoni
               
            
                  mg/kg tal-għalf komplet b'kontenut ta' umdità ta' 12 %
               
            
                  
                     Kategorija tal-addittivi nutrizzjonali. Grupp funzjonali: aċidi amminiċi, l-imluħ u l-analogi tagħhom.
                  
               
            
                  3c370
               
               
                  —
               
               
                  L-valina
               
               
                  
                     Kompożizzjoni tal-addittiv
                  
                  L-valina b'minimu ta' 98 % (abbażi ta' materja niexfa)
                  
                     Karatterizzazzjoni tas-sustanza attiva
                  
                  L-valina ((2S)-2-ammino-3-aċidu metilbutanojku) prodotta bil-fermentazzjoni bl-Escherichia coli NITE SD 00066 jew Escherichia coli NITE BP- 01755
                  Formula kimika: C5H11NO2
                  
                  Numru CAS: 72-18-4
                  
                     Metodu analitiku
                      (1)
                  
                  Sabiex tiġi ddeterminata l-L-valina fl-addittiv tal-għalf: Il-Codex tal-Kimiċi tal-Ikel “Monografija tal-L-valina”.
                  Sabiex tiġi ddeterminata l-valina fit-taħlitiet lesti minn qabel, l-għalf kompost u l-materjali tal-għalf:
                  Kromatografija bi skambju ta' joni flimkien ma' derivatizzazzjoni postkolonna u detezzjoni spettrofotometrika (HPLC/VIS) — ir-Regolament tal-Kummissjoni (KE) Nru 152/2009 (2).
               
               
                  L-ispeċijiet kollha
               
               
                  —
               
               
                   
               
               
                   
               
               
                  
                              1.
                           
                           
                              Il-kontenut ta' umdità għandu jkun indikat fuq it-tikketta.
                           
                        
                              2.
                           
                           
                              Għas-sikurezza tal-utent: waqt l-immaniġġar għandhom jintużaw il-protezzjoni għan-nifs, in-nuċċalijiet ta' protezzjoni u l-ingwanti.
                           
                        
               
                  It-30 ta' Lulju 2025
               
            
         (1)  Id-dettalji tal-metodi analitiċi jinsabu fl-indirizz li ġej tal-Laboratorju ta' Referenza: https://ec.europa.eu/jrc/en/eurl/feed-additives/evaluation-reports
      
         (2)  ĠU L 54, 26.2.2009, p. 1.